VSRS Sklep II DoR 428/2022
Datum: 2022-11-16T01:00:00.000+01:00
ecli: ECLI:SI:VSRS:2022:II.DOR.428.2022
opravilna_stevilka_ii_stopnje: VSM Sodba I Cp 529/2022
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO
institut: predlog za dopustitev revizije - določitev deležev na skupnem premoženju - sporazum o odpovedi neuvedenemu dedovanju - zavrnitev predloga

## Jedro

Predlog se zavrne.

## Izrek

Predlog se zavrne.

## Obrazložitev

1. V (ponovljenem) postopku je bilo sporno, kakšen je delež pravdnih strank na skupnem premoženju.

2. Sodišče prve stopnje je (ponovno) odločilo, da znaša delež A. A. na skupnem premoženju 65 %, delež B. B. pa 35 % (točka I izreka). V presežku je tožbeni zahtevek A. A. zavrnilo (točka II izreka).

3. Pritožbeno sodišče je pritožbi tožnice delno ugodilo in spremenilo sodbo sodišča prve stopnje tako, da znaša delež A. A. na skupnem premoženju 60 %, delež B. B. na skupnem premoženju pa 40 %. Spremenilo je tudi stroškovni del izreka.

4. Zoper to sodbo tožnica vlaga predlog za dopustitev revizije. Dopustitev revizije predlaga glede vprašanj: - Ali realizacija odpovedi dedovanja lahko nadomešča notarsko zapisan sporazum o odpovedi dedovanja, ki še ni uvedeno? - Ali prekludacijo lahko nadomešča bistvene kršitev določb postopka v smislu kršitve 339. in 350. člena ZPP? Pomembnost vprašanj tožnica utemeljuje z zagotovitvijo pravne varnosti, enotne uporabe prava ter neenotne sodne prakse višjih sodišč.

7. Predlog ni utemeljen.

8. Vrhovno sodišče dopusti revizijo, če je od njegove odločitve mogoče pričakovati odločitev o pravnem vprašanju, pomembnem za zagotovitev pravne varnosti, enotne uporabe prava ali za razvoj prava prek sodne prakse (prvi odstavek 367.a člena Zakona o pravdnem postopku – ZPP). Ker v obravnavanem primeru pogoji za dopustitev revizije iz prvega odstavka 367.a člena ZPP niso podani, je Vrhovno sodišče predlog zavrnilo (drugi odstavek 367.c člena ZPP).

9. Vrhovno sodišče je odločalo v senatu, ki je naveden v uvodu odločbe. Odločitev je sprejelo soglasno (sedmi odstavek 324. člena ZPP).